CELEX: 62010CN0343
Language: ro
Date: 2010-07-07 00:00:00
Title: Cauza C-343/10: Acțiune introdusă la 7 iulie 2010 — Comisia Europeană/Regatul Spaniei

28.8.2010   
            
            
               RO
            
            
               Jurnalul Oficial al Uniunii Europene
            
            
               C 234/29
            
         Acțiune introdusă la 7 iulie 2010 — Comisia Europeană/Regatul Spaniei
   (Cauza C-343/10)
   ()
   2010/C 234/47
   Limba de procedură: spaniola
   
      Părțile
   
   
      Reclamantă: Comisia Europeană (reprezentant: S. Pardo Quintillán, agent)
   
      Pârât: Regatul Spaniei
   
      Concluziile reclamantei
   
   
               —
            
            
               Constatarea faptului că Regatul Spaniei, întrucât nu a asigurat
               
                           —
                        
                        
                           colectarea apelor reziduale ale aglomerărilor cu EL (echivalent-locuitor) mai mare de 15 000 din Valle de Güimar, Noreste (Valle Guerra), Valle de la Orotava, Arenys de Mar, Alcossebre și Cariño, în conformitate cu articolul 3 din Directiva 91/271/CEE (1) și
                        
                     
                           —
                        
                        
                           tratarea apelor urbane reziduale ale aglomerărilor cu EL mai mare de 15 000 din Arroyo de la Miel, Arroyo de la Víbora, Estepota (San Pedro de Alcántara), Alhaurín el Grande, Coín, Barbate, Chipiona, Isla Cristina, Matalascañas, Nerja, Tarifa, Torrox Costa, Vejer de la Frontera, Gijón-Este, Llanes, Valle de Güimar, Noreste (Valle Guerra), Los Llanos de Aridane, Arenys de Mar, Pineda de Mar, Ceuta, Alcossebre, Benicarló, Elx (Arenales), Peñíscola, Teulada Moraira (Rada Moraira), Vinaròs, A Coruña, Cariño, Tui, Vigo, Aguiño Carreira-Ribeira, Baiona, Noia, Santiago, Viveiro și Irán (Hondarribia) în conformitate cu articolul 4 alineatele (1), (3) și, după caz, (4) din directivă,
                        
                     nu și-a îndeplinit obligațiile care îi revin în temeiul dispozițiilor menționate din Directiva 91/271/CEE;
            
         
               —
            
            
               obligarea Regatului Spaniei la plata cheltuielilor de judecată.
            
         
      Motivele și principalele argumente
   
   În conformitate cu articolul 3 alineatul (1) și cu articolul 4 alineatul (1) din Directiva 91/271/CEE, aglomerările cu EL mai mare de 15 000 trebuiau să dispună de sisteme de colectare și să supună apele urbane reziduale unei tratări secundare sau echivalente cel mai târziu la 31 decembrie 2000.
   În conformitate cu articolul 3 alineatul (2) din directivă, sistemele de colectare a apelor urbane reziduale trebuie să respecte condițiile prevăzute de Anexa I, punctul A.
   În ceea ce privește obligațiile de tratare a apelor urbane reziduale, articolul 4 alineatul (1) din directivă impune statelor membre obligația de a se asigura că apele urbane reziduale care intră în sistemele de colectare, înainte de a fi evacuate, fac obiectul unei tratări secundare sau echivalente.
   În conformitate cu articolul 4 alineatul (3), evacuările din stațiile de epurare trebuie să respecte condițiile din Anexa I punctul B. La rândul său, Anexa I punctul B face trimitere la condițiile care figurează în tabelul 1 al acestei anexe. În final, procedurile de control prevăzute de Anexa I punctul D permit să se verifice dacă evacuările din stațiile de epurare a apelor urbane reziduale respectă condițiile din Anexa I punctul B.
   Regatul Spaniei nu a asigurat respectarea cerințelor prevăzute de Directivă, în ceea ce privește cele 38 de aglomerări în discuție.
   
      (1)  Directiva 91/271/CEE a Consiliului din 21 mai 1991 privind tratarea apelor urbane reziduale (JO L 135, p. 40, Ediție specială, 15/vol. 2, p. 43).